Video: Parys-boere sal hul weergawe gee‘n Skermskoot uit die video. Die ses mans van die Parys-distrik in die Vrystaat wat aangekla word van die moord op twee vermeende plaasaanvallers, sal oor die volgende drie weke die geleentheid kry om hul weergawe van die gebeure aan die hof voor te hou. Boeta van der Westhuizen, Loedie van der Westhuizen, Anton Loggenberg, Cor Loggenberg, kapt. Henk Prinsloo en Miela Jansen van Vuuren word aangekla van die moord op Samuel Tjixa en Simon Jubeba in Januarie 2016. Die staat beweer die ses beskuldigdes was deel van ŉ groep boere wat op 6 Januarie 2016 vir Tjixa en Jubeba op die plaas Swartklip aangekeer en só erg aangerand het dat hulle later in die hospitaal aan hul beserings beswyk het. Die saak het Maandag in die rondgaande hof in Parys hervat en Boeta is vandag eerste na die getuiebank opgeroep om sy getuienis voort te sit nadat dit nege maande gelede kortgeknip is. Die verhoor is van 28 Januarie tot 15 Februarie op die hofrol geplaas wanneer die ses mans elkeen ŉ kans sal kry om hul eie weergawe van die gebeure op 6 Januarie 2016 te gee. Ruth Qokota, Tjixa se ma, het Maandag aan eNuus gesê die familie wil afsluiting hê en die hofsaak agter die rug kry. Die insetsel is deur eNuus vervaardig. Kyk eNuus elke aand om 19:00 op kanaal 144 en 145 op DStv. Lees alle vorige berigte oor die Parys-boere op Maroela Media.